
42                                       DR.31.07.2017                                                                      

 
bagaimanakah pula prosedur pengesanan akses sumber biologi ini akan dijalankan oleh 
CA? Seterusnya, meskipun secara relatifnya liputan hutan di negara ini memang sangat 
signifikan, namun beberapa statistik menunjukkan bahawa kita harus berwaspada 
dengan perkembangan terkini status hutan kita dan walaupun terdapat lebih kurang 15 
ribu spesies tumbuhan di negara ini.  

Akan tetapi seterusnya saya hendak bertanya juga mengenai bagaimana pihak 
kementerian melihat RUU ini mampu untuk menjamin status dan juga keselamatan 
sumber biologi yang semakin terancam ini? Soalan yang seterusnya pula adalah bagi 
haiwan yang mencetuskan bahaya kepada penduduk setempat seperti kalau kita tengok 
macam buaya, buaya yang mengganas, jadinya apakah juga RUU ini sebenarnya 
memberi lampu hijau kepada para pengeksport untuk menggunakan undang-undang ini 
untuk mengeksport produk daripada haiwan buaya ini sebagai contoh, keluar negara bagi 
tujuan pengkomersialan dan juga aspek pemeliharaan hidupan laut yang dikelolakan 
oleh Jabatan Laut?  

 Selain daripada itu juga, saya hendak juga bertanya pada pihak kementerian 
mengenai limitasi kepada ataupun terhadap akses untuk mengguna, mendapat dan apa-
apa yang setara dengannya terhadap sumber biologi yang termaktub di bawah 
peruntukan di bawah RUU ABS ini dan soalan seterusnya, bagaimanakah pula tindakan 
pihak kementerian dalam memastikan integriti CA dalam memberikan permit kepada 
orang yang ingin mengakses sumber biologi sedia ada kerana sumber biodiversiti ini 
terutamanya daripada Malaysia ini mempunyai satu potensi yang sangat besar untuk 
dibangunkan dalam penjanaan kekayaan baru ataupun disebut sebagai new source of 
wealth creation seperti yang terkandung dalam New Economic Model 2010 yang telah 
dilancarkan oleh Yang Amat Berhormat Perdana Menteri.  

 Oleh kerana itulah saya percaya dengan kelulusannya nanti, RUU ini kita dapat 
melihat bahawa ia secara langsungnya akan memastikan bahawa negara serta seluruh 
isi masyarakat negara ini akan menjadi pemilik sumber memperoleh pulangan setimpal 
sejajar dengan sumber biologi yang ada di Malaysia. Dengan itu, saya menyokong RUU 
ini. Terima kasih. 

 Tuan Yang di-Pertua: Sila Yang Berhormat Tebrau. 

 

3.19 ptg. 

 Tuan Khoo Soo Seang [Tebrau]: Terima kasih Tuan Yang di-Pertua. Saya 
cuma ada enam perkara yang saya hendak bangkit. Pertama ialah berkenaan dengan 
sesi konsultasi mengenai Rang Undang-undang ABS itu. Saya ingin mendapatkan 
pencerahan daripada kementerian mengenai jumlah sesi konsultasi yang telah 
dijalankan oleh kementerian bagi mendedahkan Rang Undang-undang ABS kepada 
masyarakat peribumi dan setempat. Oleh kerana pada saya, saya rasa bahawa 
penglibatan dan pemahaman mengenai hak masyarakat peribumi dan setempat dan 
RUU ABS itu adalah amat penting supaya tiada percanggahan dan perselisihan yang 
akan berlaku nanti.  

■1520 

Dengan ini, saya juga ingin mengetahui bagaimana kementerian dapat 
memastikan tahap pemahaman masyarakat peribumi dan tempatan tentang Rang 
Undang-undang ABS ini.  

Kedua, berkenaan dengan tujuan pengaksesan di antara komersial dan bukan 
komersial. Dalam Rang Undang-undang ABS, kementerian telah memisahkan dua jenis 
pengaksesan yang boleh dibenarkan dengan berdasarkan kepada objektif penyelidikan 
iaitu komersial dan bukan komersial. Namun pemisahan objektif penyelidikan ke atas 
sumber biologi tidak hanya tertumpu pada komersial dan bukan komersial sahaja. 
Keadaan yang mungkin berlaku di luar skop yang telah ditetapkan dalam dua keadaan.  

Pertama, informasi mengenai sumber biologi, sampel genetik dan pengetahuan 
tradisional kini telah banyak dibukukan dan diterbitkan secara umum ataupun disimpan 
di universiti penyelidikan awam dan swasta. Maka adakah dengan Rang Undang-undang 
ABS ini, kementerian dapat memastikan bahawa pengaksesan tersebut dikawal selia. 
Apabila dalam Rang Undang-undang ABS tersebut, pengaksesan yang cuba ditakrifkan 
hanya kawasan perhutanan, kawasan perlindungan ataupun kawasan hijau yang sensitif 
atau mana-mana kawasan flora dan fauna.  

Kedua, galakan kementerian atau agensi kerajaan yang lain untuk mengadakan 
kolaborasi di antara Universiti Penyelidikan Malaysia dengan institusi-institusi swasta 



bagaimanakah pula prosedur pengesanan akses sumber biologi ini akan dijalankan oleh CA? Seterusnya, meskipun secara relatifnya liputan hutan di negara ini memang sangat signifikan, namun beberapa statistik menunjukkan bahawa kita harus berwaspada dengan perkembangan terkini status hutan kita dan walaupun terdapat lebih kurang 15 ribu spesies tumbuhan di negara ini. Akan tetapi seterusnya saya hendak bertanya juga mengenai bagaimana pihak kementerian melihat RUU ini mampu untuk menjamin status dan juga keselamatan sumber biologi yang semakin terancam ini? Soalan yang seterusnya pula adalah bagi haiwan yang mencetuskan bahaya kepada penduduk setempat seperti kalau kita tengok macam buaya, buaya yang mengganas, jadinya apakah juga RUU ini sebenarnya memberi lampu hijau kepada para pengeksport untuk menggunakan undang-undang ini untuk mengeksport produk daripada haiwan buaya ini sebagai contoh, keluar negara bagi tujuan pengkomersialan dan juga aspek pemeliharaan hidupan laut yang dikelolakan oleh Jabatan Laut? Selain daripada itu juga, saya hendak juga bertanya pada pihak kementerian mengenai limitasi kepada ataupun terhadap akses untuk mengguna, mendapat dan apa- apa yang setara dengannya terhadap sumber biologi yang termaktub di bawah peruntukan di bawah RUU ABS ini dan soalan seterusnya, bagaimanakah pula tindakan pihak kementerian dalam memastikan integriti CA dalam memberikan permit kepada orang yang ingin mengakses sumber biologi sedia ada kerana sumber biodiversiti ini terutamanya daripada Malaysia ini mempunyai satu potensi yang sangat besar untuk dibangunkan dalam penjanaan kekayaan baru ataupun disebut sebagai new source of wealth creation seperti yang terkandung dalam New Economic Model 2010 yang telah dilancarkan oleh Yang Amat Berhormat Perdana Menteri. Oleh kerana itulah saya percaya dengan kelulusannya nanti, RUU ini kita dapat melihat bahawa ia secara langsungnya akan memastikan bahawa negara serta seluruh isi masyarakat negara ini akan menjadi pemilik sumber memperoleh pulangan setimpal sejajar dengan sumber biologi yang ada di Malaysia. Dengan itu, saya menyokong RUU ini. Terima kasih. Tuan Yang di-Pertua: Sila Yang Berhormat Tebrau. 3.19 ptg. Tuan Khoo Soo Seang [Tebrau]: Terima kasih Tuan Yang di-Pertua. Saya cuma ada enam perkara yang saya hendak bangkit. Pertama ialah berkenaan dengan sesi konsultasi mengenai Rang Undang-undang ABS itu. Saya ingin mendapatkan pencerahan daripada kementerian mengenai jumlah sesi konsultasi yang telah dijalankan oleh kementerian bagi mendedahkan Rang Undang-undang ABS kepada masyarakat peribumi dan setempat. Oleh kerana pada saya, saya rasa bahawa penglibatan dan pemahaman mengenai hak masyarakat peribumi dan setempat dan RUU ABS itu adalah amat penting supaya tiada percanggahan dan perselisihan yang akan berlaku nanti. #1520 Dengan ini, saya juga ingin mengetahui bagaimana kementerian dapat memastikan tahap pemahaman masyarakat peribumi dan tempatan tentang Rang Undang-undang ABS ini. Kedua, berkenaan dengan tujuan pengaksesan di antara komersial dan bukan komersial. Dalam Rang Undang-undang ABS, kementerian telah memisahkan dua jenis pengaksesan yang boleh dibenarkan dengan berdasarkan kepada objektif penyelidikan iaitu komersial dan bukan komersial. Namun pemisahan objektif penyelidikan ke atas sumber biologi tidak hanya tertumpu pada komersial dan bukan komersial sahaja. Keadaan yang mungkin berlaku di luar skop yang telah ditetapkan dalam dua keadaan. Pertama, informasi mengenai sumber biologi, sampel genetik dan pengetahuan tradisional kini telah banyak dibukukan dan diterbitkan secara umum ataupun disimpan di universiti penyelidikan awam dan swasta. Maka adakah dengan Rang Undang-undang ABS ini, kementerian dapat memastikan bahawa pengaksesan tersebut dikawal selia. Apabila dalam Rang Undang-undang ABS tersebut, pengaksesan yang cuba ditakrifkan hanya kawasan perhutanan, kawasan perlindungan ataupun kawasan hijau yang sensitif atau mana-mana kawasan flora dan fauna. Kedua, galakan kementerian atau agensi kerajaan yang lain untuk mengadakan kolaborasi di antara Universiti Penyelidikan Malaysia dengan institusi-institusi swasta.